**Raspisan je prvi poziv za podnošenje projekata u okviru**

**Interreg IPA Programa Rumunija-Srbija**

U periodu od 4. do 5. oktobra 2022. godine, u Temišvaru, Rumunija i Vršcu, Srbija, raspisan je prvi poziv za dostavljanje predloga projekata Interreg IPA Programa Rumunija-Srbija (2021-2027), sa budžetom od približno **26 miliona evra** (IPA sredstva), koji će finansirati projekte zaštite životne sredine i prilagođavanja klimatskim promenama, zdravstva i obrazovanja, turizma i kulture, odnosno upravljanja granicom. Rok za podnošenje projekata je **1. februar 2023. godine.**

Istovremeno, u okviru dva dogadjaja, raspisan je i Interreg IPA Program Rumunija-Srbija (2021-2027), kojim se nastavlja finansiranje prekogranične saradnje u rumunsko-srpskom pograničnom području za programski period 2021-2027. Instrument pretpristupne pomoći (IPA III), uz podršku Evropske unije i vlada dveju država.

Događaju su prisustvovali predstavnici Ministarstva razvoja, javnih radova i uprave, Ministarstva za evropske integracije Srbije, regionalnih razvojnih agencija, lokalnih i regionalnih vlasti u programskoj oblasti, lokalnih i regionalnih medija i potencijalnih korisnika.

U periodu 2021-2027, Ministarstvo razvoja, javnih radova i uprava iz Rumunije je Upravljačko telo za Interreg IPA Program Rumunija-Srbija 2021-2027, koji će imati ukupan budžet od 87.725.681 evra.

Finansiranje ovih prioriteta iznosiće 85% od Instrumenta za pretpristupnu pomoć (IPA III), 13% će biti nacionalno sufinansiranje, koje će obezbediti rumunska država, a sopstveni doprinos će biti 2% za rumunske korisnike. Srpski korisnici će obezbediti sufinansiranje od 15% svog punog doprinosa.

Potencijalni korisnici će koristiti isključivo kompjuterski sistem JeMS za podnosenje dokumenata i imaće koristi od pojednostavljenih opcija za izmirenje troškova, kao i od pojednostavljenog sistema implementacije projekta.

U prihvatljivoj oblasti ovog programa obuhvaćene su tri županije iz Rumunije (Timiš, Karaš-Severin i Mehedinci) i šest okruga iz Srbije (Severnobanatski, Srednjobanatski, Južnobanatski, Braničevski, Borski i Podunavski).

Potencijalni korisnici, kao i svi zainteresovani za rumunsko-srpsku prekograničnu saradnju u okviru Interreg IPA Programa Rumunija - Srbija, mogu da konsultuju Vodič za podnosioce u vezi sa prvim pozivom za dostavljanje predloga projekata i mogu dobiti više informacija na zvaničnom sajtu program: [www.romania-serbia.net](http://www.romania-serbia.net)